ߊߖ߭ߦߊ

ߊߖ߭ߦߊ ߕߐ߯ ߓߘߍ ߟߋ߬ ߡߊ߬ߡߊ߬ߘߌ߬ ߞߊ߬ߡߌ߬ߛߐ߮ ߘߌ߫ ، ߊ߬ ߥߟߏ߫ ߘߊ߫ ߞߊ߲ߞߊ߲߫ ߞߏ߲ߓߌߕߌ߮ ߕߟߋ߬ ߁߀ / ߁߉߈߉ ߟߋ߬ ߟߊ߫، ߊ߬ ߦߋ߫ ߛߏ߯ߙߏߟߌ ߞߍߓߊ߮ ߣߌ߫ ߘߊߘߐߓߍ߲ߠߊ ߣߌ߫ ߘߐ߲߬ߞߟߌ߬ߟߊ߬ߟߊ ߟߋ߬ ߘߌ߫ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߝߊ߬ߙߊ߲߬ߛߌ ߥߞߌߔߋߘߌߦߊ ߟߋ߬ ߡߊ߬ (azaya) ߘߐߜߍ߫. 

 ߊ߬ ߜߋ߬ߙߋ 
 ߘߋ߲ߣߍ߲ߧߊ 
ߡߊ߬ߡߊ߬ߘߌ߬ ߣߌ߫ ߊߕߋ ߞߙߎ߬ߡߊ ߟߎ߬ ߘߋ߲߫ ߸ ߊ߬ ߟߊߞߟߏߞߟߏ ߘߴߊ߬ ߓߋ߲ߓߊ ߟߎ߬ ߟߋ߬ ߓߟߏ߫ ﴿ ߣߊߟߌ߬ߡߎ߲߫ ߓߟߊߞߟߊ ߣߌ߫ ߡߊߞߎߙߊ ߘߌ߫﴾. 

ߓߟߊߞߟߊ ߟߎ߬ ߟߊ߫ ߞߙߎ ߕߐ߯ ߟߋ߬ ߕߘߍ߬ ߞߏ߫ ﴿ ߥߊߙߊ߲ߓߊ﴾ ، ߏ߬ ߕߘߍ߬ ߦߴߊ߬ ߓߏߙߌ߲ߞߍ ߟߊ߫ ߘߐ߲߬ߞߟߌ߬ߟߊ߬ ߞߙߎ ߘߏ߫ ߟߋ߬ ߘߌ߫ ߞߊ߲ߞߊ߫ ، ߊߖ߭ߦߊ ߞߴߊ߬ ߟߊ߫ ߘߐ߲߬ߞߟߌ߬ߟߊ ߦߟߌߣߐ ߝߟߐ ߟߎ߬ ߕߊ߬ ߂߀߀߀ ߣߌ߫ ߂߀߀߅ ߟߋ߬ ߟߊ߫ ߕߎ߬ߡߊ ߡߍ߲ ߊ߬ ߕߘߍ߬ ߦߋ߫ ߘߐ߲߬ߞߟߌ߬ߟߊ߬ߟߊ ߟߎ߬ ߡߊߟߐ߬ ߟߊ߫.   

 ߊ߬ ߟߊ߫ ߘߞߋ߬ߟߌ ߞߏ 
ߊ߬ ߓߊ߲ ߞߐ ߘߐ߫ ߊ߬ ߟߊ߫ ߘߞߋ߬ߟߌ ߛߊ߯ߘߊ߫ ߝߟߐ ߣߴߊ߬ ߟߊ߫ ߝߌߟߊ߲ߛߊ߯ߘߊ ߟߊ߫ ߞߊ߲ߞߊ߲߫ ، ߊ߬ ߞߴߊ߬ ߟߊ߫ ߓߊߘߎ߲ ߞߍ߫ ߞߴߊ߬ ߛߟߋߞߋߦߊ߫ ߘߎ߲߬ߘߎ߬ߡߊ߬ ߖߊ߯ߙߋ߫ ߞߊ߲߬ ߖߊ߯ߓߘߊ ߞߟߍ߬ߕߌ߮ ߟߊ߲߭ߛߌ߬ߣߍ߬ ߞߐ߲ߕߍ߬ ߟߊ߫ ߛߏ߲߬ߝߏ߲߬ߣߌ߲߬ߧߊ ߸ ߊ߬ ߞߴߊ߬ ߟߊ߫ ߖߐ߲ߓߐ߲ ߛߐ߬ߘߐ߲߬ ߦߋ߲߬ ߡߍ߲ ߘߐ߫ ߂߀߁߀. 

 ߊ߬ ߟߊ߫ ߘߐ߲߬ߞߟߌ߬ߟߊ ߝߏ߲߬ߝߏ߲߬ߠߊ 
ߊ߬ ߓߊ߲߫ ߞߐ߫ ߘߐ߫ ߖߌ߰ߡߊ߬ߝߊ ߛߐ߬ߘߐ߲߬ ߠߊ߫ ߞߙߎ ߥߊߙߊ߲ߓߊ ߘߐ߫ ߓߟߊߞߟߊ ߸ ߊ߬ ߕߊ߯ ߛߌ߰ ߞߐߣߊߞߙߌ߫ ߘߞߋ߬ߟߌ ߓߟߏߡߊ߬ ߂߀߀߆ - ߂߀߀߉ ،  ߊߖ߭ߦߊ ߞߊ߬ ߡߐ߱ ߢߌ߲߬ ߠߎ߬ ߟߊ߫ ߞߙߎ ߕߘߍ߬ߒ߬ߘߐ߬ߦߊ ߸ߦߊߤߎ߲ߓߊ ߛߋߞߎ߬ ߣߌ߫ ߛߋ߰ߘߎ߬ ߛߏ߫ ߣߌ߫ ߛߋߞߎ߬ߓߊ ߞߊ߲ߖߊ߬ ߞߎߦߊߕߍ߫. 

߂߀߀߈ ߠߊ߫ ߸ ߊߖ߭ߦߊ ߓߙߊߘߓߐ ߞߏ ߝߟߐ ߞߍ߫ ߘߊ߫ ߊߡߙߌߞߌߞߊ ߟߎ߬ ߟߊ߫ ߓߙߊߘߓߐ ߘߏ߫ ߟߋ߬ ߛߋ߲߬ߝߍ߬ ߸ ߊ߬ ߕߊ߯ߣߍ߲߫ ߕߘߍ߬ ߦߋ߫ ߛߏ߬ߙߌ߬ ߞߊ߲ߖߊ߬ ߞߎߦߊߕߍ߫ ߟߋ߬ ߡߊߟߐ߬ ߦߌߟߊ. ߓߙߊߘߓߐ ߏ߬ ߘߐ߫ ߸ ߊߖ߭ߦߊ ߞߴߊ߬ ߖߌߖߊ߬ ߟߊ߬ߞߎ߲߬ߘߎ߬ߟߌ ߞߍ߫ ߔߌߟߊߘߍߟߑߔߌ ߞߊ߲߬ ߸ ߏ߬ ߕߘߍ߬ ߦߴߊ߬ ߟߊ߫ ߘߐ߲߬ߞߟߌ߬ ߞߎߘߊ ߝߟߐߝߟߐ ߟߋ߬ ߘߌ߫ ߸ ߊ߬ ߞߊ߬ ߡߍ߲ ߡߊ߲߬ߞߕߎ߬ ߞߍ߫ ﴿ ߔߊߙߑߘߐ߲ ߠߋ ߡߎߥߊ﴾ ߘߌ߫. 

ߏ߬ ߞߍ߫ ߸ ߊ߬ ߞߊ߬ ߘߐ߲߬ߞߟߌ߬ߟߊ ߡߌ߬ߣߴߊ߬ ߛߍ߬ߓߍ ߟߊ߫ ، ߞߴߊ߬ ߡߊߛߐ߬ߘߐ߲߬ ߊ߬ ߖߌ߰ߡߊ߬ߝߊ ߘߊ߫ ߞߊ߬ ߘߍ߲߬ߞߣߍ߬ߦߊ߬ ߘߐ߲߬ߞߟߌ߬ߟߊ ߞߏߡߊ ߡߎ߬ߕߎ߲߬ ߝߛߊߦߌ߫.  

ߞߊ߬ ߓߐ߫ ߂߀߀߉ ߡߊ߫ ߞߊ߬ ߥߴߊ߬ ߛߌ߰ ߂߀߁߀ ߠߊ߫ ߸ ߊߖ߭ߊߦߊ ߣߊ߬ ߘߊ߫ ߘߏ߬ ߡߊ߲ߝߌߟߊ ߞߊ߲ߕߍ߫ ߟߊ߫ ߘߊ߲߭ ߝߐߟߊ ߟߎ߬ ߣߴߊ߬ ߘߐ߲߬ߞߟߌ߬ߟߊ߬ߟߊ ߟߎ߬ ߣߴߊ߬ ߘߊߘߐߓߍ߲ߠߊ ߟߎ߬ ߞߙߎ ߘߐ߫ ، ߖߐ߲߬ߛߴߊ߬ ߘߌ߫ ߘߏ߫ ߝߙߴߊ߬ ߟߊ߫ ߟߐ߲ߠߌ߲ ߞߊ߲߬ ߘߐ߲߬ߞߟߌ߬ߟߊ ߡߊ߬ߘߎ߮ ߘߐ߫. 

ߊ߬ ߓߊ߲߫ ߞߐߝߍ߬ ߊ߬ ߟߊ߫ ߘߞߋ߬ߟߌ ߟߊ߫ ߂߀߁߀ ߠߊ߫ ߸ ߊ߬ ߘߏ߲߬ ߘߊ߫ ߞߊߟߌߦߊ߫ ߓߟߏߡߊ߬ ߛߋߦߌߟߊ߲ߘ ߞߎ߬ߕߌ ߟߎ߬ ߟߊ߫ ߞߙߎ ߘߐ߫ ߞߊ߬ ߛߏߓߊ ߞߣߐ߫ ߘߐ߲ߞߟߌߟߊߟߊ ، ߏ߬ ߟߋ߬ ߞߴߊ߬ ߞߍ߫ ߸ ߊ߬ ߛߋ߫ ߘߊ߫ ߞߊ߬ ߕߏߟߏ߲ ߖߌ߬ߣߍ߬ ߛߏߓߊ ߞߣߐ߫ ߘߐ߲ߞߟߌߟߊߟߊ ߛߙߊߡߊ ߛߌߦߊߡߊ߲߫ ߠߎ߬ ߞߐߝߍ߬. 

ߛߋߞߎ߬ߓߊ ߞߊ߲ߖߊ߬ ߟߊ߫ ﴿biais﴾ ߘߐ߫ ߸ ߊߖ߭ߦߊ ߣߌ߫ ߡߐ߰ ߜߘߍ߫ ߟߎ߫ ߓߊߕߐߡߐ߲ ߘߊ߫ ߞߊ߬ ߕߊ߯ ߛߋߞߎߓߊ ߞߊ߲ߖߊ߬ ߞߎߦߊߕߍ߫ ߡߊߟߐ߬ ߓߙߋߖ߭ߌߟ ، ߏ߬ ߟߎ߬ ߘߏ߫ ߟߋ߬  ߦߋ߫ ߊߦߌߛߊ ߞߏߣߋ ߣߌ߫ ߕߊߞߣߊߗ߭ߊߦߐ߲ߣ ߠߎ߬ ߘߌ߫ ߸ ߏ߬ ߞߍ߫ ߘߊ߫ ߓߙߋߖ߭ߌߟ ߟߋ߬ ߜߟߏ߬ߝߌ߲߬ ߥߣߍ߬ߡߊ ߟߎ߬ ߟߊ߫ ߡߊ߲߬ߕߏ߲߬ߕߍ߬ߦߊ ߕߏߟߏ߲ ߘߐ߫.  

ߛߊ߲߬ ߞߋߟߋ߲߫ ߏ߬ ߟߊ߫ ߸ ߊ߬ ߘߏ߲߬ ߘߊ߫ ߘߐ߲߬ߞߟߌ߬ߟߊ ߥߏߦߌߡߊ ߛߋ߲߬ ߞߋߟߋ߲߫ ߠߎ߬ ߟߊ߫ ߞߙߎ ߘߐ߫ ߸ ߣߊߟߌ߬ߡߎ߲߫ ߊߓߙߊߤߊߡ ߛߐ߲ߕߌ ߞߎ߲߬ߘߎ߬ߥߊ߬ߞߊ ߘߌ߫ ، ߊ߬ ߞߍ߫ ߘߊ߫ ߞߙߎ ߏ߬ ﴿ bassiste, choriste et chef d'orchestre du groupe﴾ .  

ߣߍߣߍߓߊ ߕߟߋ߬ ߁߭ / ߂߀߁߂ ߟߊ߫ ߸ ߊߖ߭ߦߊ ߞߊ߬ ߘߐ߲߬ߞߟߌ߬ ߘߌߡߊ߲߫ ߟߊߓߐ߫ ߖߌ߬ߣߍ߬ ߟߐ߲ߠߌ߲ߧߊ ߕߊ߲ߓߊ߲߫ ߠߊ߫ ߸ ߡߍ߲ ߡߊ߲߬ߞߕߎ߬ ߘߊ߫ ߞߎ߲߬ߕߐ߮ ߁߄ ߟߴߊ߬ ߓߟߏ߫ ، ߞߴߊ߬ ߕߐ߯ߟߊ߫ ߞߏ߫ ﴿ ߒ ߘߌߦߊߣߊ߲ ߡߐ߮ my love﴾ ، ߊ߬ ߞߵߏ߬ ߞߍ߫ ﴿ SIDA﴾ ߞߟߍ߬ߟߌ ߡߊ߲߬ߕߏ߲߬ߕߍ߬ߦߊ ߢߊ߰ߢߊ߮ ߟߋ߬ ߘߌ߫. 

ߞߊ߬ ߓߐ߫ ߂߀߁߃ ߣߌ߫ ߂߀߁߄ ߕߍߟߊ߫ ߘߐ߫ ߸ ߊ߬ ߞߴߊ߬ ߡߙߌߘߐ߫ ߕߊ߬ ߞߵߊ߬ ߦߴߊ߬ ߝߍ߬ ߊ߬ ߞߋߟߋ߲߫ ߦߴߊ߬ ߡߊ߬ߕߎ߬ߙߍ߬ߕߎ߬ߙߍ߬ ߸ ߊ߬ ߞߴߊ߬ ߖߍ߬ߘߍ ߞߊߣߌ߲߫ ߞߙߎ ߘߏ߫ ߛߌ߲ߘߌ߫ ߏ߬ ߘߐ߫ ߞߴߊ߬ ߕߐ߯ߟߊ߫ ߞߏ߫ ﴿ ߘߊ߲߬ ߕߍ߫ ߘߐ߲߬ߞߟߌ߬ߟߊߟߊ߬﴾ ߸ ߏ߬ ߓߟߏߡߊ߬ : ߊ߬ߟߋ߬ ߞߙߎ ߏ߬ ߥߣߊ߬ ߘߌ߫ ، ߊ߬ ߞߴߊ߬ ߟߊ߫ ߜߊߝߋ ߝߟߐߝߟߐ ߟߊ߬ߞߎ߲߬ߘߎ߬ ߞߴߊ߬ ߡߊ߲߬ߞߕߎ߬ ߞߍ߫ ﴿ ߢߣߍ߬ߛߎ߬ߡߊ﴾ ߘߌ߫. ߏ߬ ߡߍ߲ ߟߊߓߐ߫ ߘߊ߫ ߞߎ߬ߙߎ߲߬ߘߎ ߓߟߏߡߊ߬ ߟߊߓߍߟ ߓߣߋߘߌ ߙߋߞߐߙ ߣߌ߫ ߟߊߓߍߟ ߕߌߜ߭ߌߘߊ ߔߙߎߘ ߟߊ߫ ߓߟߏߘߏ߲ߢߐ߯ߓߟߏ ߞߣߐߡߊ. ߊ߬ ߛߎߘߊ߲ߠߌ߲ ߊ߬ ߟߊ߫ ߜߊߝߋ ߝߟߐߡߊ߲ ߏ߬ ߘߐ߫ ߸ ߊ߬ ߟߊߘߌߦߊߢߍߓߊ߮ ߟߎ߬ ߞߴߊ߬ ߕߐ߯ߦߊ߫ ߞߏ߫ ﴿ ߖߌ߬ߣߍ߬ ߘߐ߲߬ߞߟߌ߬ߟߊ ߡߋߛߌ﴾ 

 ߞߊ߬ߝߏ ߞߣߐߟߊ ߣߌ߫ ߖߊ߯ߓߊ ߘߐߦߊ߯ߟߊߟߌ 
ߞߊ߬ ߕߊ߯ ߊ߬ ߟߊ߫ ߜߊߝߋ ߘߊ߫ ߸ ߤߊ߲߯ ߕߋ߲߬ ߊߖ߭ߦߊ ߦߋ߫ ߜߙߊ߬ ߞߍ߫ ߞߌߢߍ߲߫ ߝߊ߲߭ ߓߍ߯ ߘߐ߫ ߛߋ߲߬ߧߊ ߆ ߋߙߐߔߎ߬ ߞߣߐ߫. 

 ߜߊߝߋ 
ߞߏߟߌ߲ߞߏߟߌ߲ ߕߟߋ߬ ߁ / ߂߀߁߂ ߟߊ߫ ߸ ߊߖ߭ߦߊ ߞߴߊ߬ ߟߊ߫ ߜߊߝߋ ߝߟߐߡߊ߲ ߟߊߓߐ߫ ߡߍ߲ ߕߐ߯ ߞߏ߫ ߒ ߘߌߦߊߣߊ߲ ߡߐ߮ ﴿my love﴾ ، ߏ߬ ߞߴߊ߬ ߣߐ߰ ߕߏ߫ ߦߌߟߊ ߛߌߦߊߡߊ߲߫ ߘߐ߫. 

 ߡߊ߬ߦߋ߬ߙߋ߲߬ߠߌ߲ 
ߊߖ߭ߦߊ ߣߌ߫ ߋߘߌ ߞߍ߲ߖ߭ߏ ߞߊ߬ ߘߐ߲߬ߞߟߌ ߘߏ߫ ߟߊ߫. 

߂߀߁߈ ߠߊ߫ ߸ ߊ߬ ߣߌ߫ ߕߌߦߊ ߞߊ߬ ߘߏ߫ ߜߘߍ߫ ߟߊ߫ ߣߴߊ߬ߟߎ߬ ߞߴߏ߬ ߡߊ߲߬ߞߕߎ߬ ߞߍ߫ ﴿ ߞߏߞߏ﴾ ߘߌ߫. 

ߊߖ߭ߦߊ ߣߌ߫ ߦߋߡߌ ߞߊ߬ ߘߐ߲߬ߞߟߌ߬ ߘߏ߫ ߟߊ߫ ߡߍ߲ ߡߊ߲߬ߞߕߎ߬ ߘߴߊ߬ߟߎ߬ ߞߏ߫ 

 ߛߐ߲߬ߞߐ ߣߌ߫ ߘߊ߲߬ߝߘߊ߬ߓߐ ߟߎ߬ 
ߞߊ߬ߦߌ߯ ߂߀߁߅ ߟߊ߫ ߸ ߊ߬ ߦߋ߫ ߛߊ߬ߙߊ ߣߌ߫ ߡߊ߬ߥߎߙߊ ߟߎ߬ ߕߊ߬ ߟߊ߫ ߒ߬ ߘߌ߫ ߡߍ߲ ߠߎ߬ ߘߊ߲ߠߊ߫ 

 ߘߎ߲߬ߘߎ߬ߡߊ߬ ߞߏ 

 ߝߘߎ 
ߊߖ߭ߦߊ ߣߌ߫ ߖߋ߬ߟߌ߬ߞߓߊ߬ ߓߌ߲߬ߕߎ ߞߴߊ߬ߟߎ߬ ߝߘߎߛߘߌ߫ ߣߊߡߎ߲ߠߊߞߊ ߞߍ߫ ߞߙߊߟߊߕߎ߲ ߠߋ߬ ߟߊ߫ ߘߓߊ߬ߕߊ ߕߟߋ߬ ߂߆ ߟߊ߫ ߝߙߌ߬ߦߊ߬ ߸ ߊ߬ߟߎ߬ ߓߊ߲ߘߊ ߞߊ߬ ߝߘߎߛߘߌ߫ ߣߊ߲߬ߒߕߊ߲߬ߠߊ߬ߞߊ ߞߍ߫ ߞߐߣߊߞߙߌ߫ ߞߏ߲ߓߌߕߌ߱ ߕߟߋ߬ ߁߉ / ߂߀߁߉ ߟߊ߫. 

 ߝߘߎߛߘߌ 
ߊ߬ߟߎ߬ ߓߊ߲߫ ߞߐߝߍ߬ ߝߘߎߛߘߌ߫ ߞߍ߫ ߟߊ߫ ߣߊߡߎ߲ߧߊ ߓߟߏ߫ ߡߊ߫ ߛߎ߲ߞߊߙߏ ߟߊ߫ ߝߙߌ߬ߦߊ߬ ߸ ߊ߬ ߞߴߊ߬ ߟߊߛߋ߫ ߞߴߊ߬ߟߎ߬ ߟߊ߫ ߣߊ߲߬ߒߕߊ߲ ߝߘߎߛߘߌ߫ ߣߊ߬ߕߐ ߛߙߊ߬ߟߊ ߟߋ߬ ، ߏ߬ ߟߋ߬ ߞߊ߬ ߓߟߐߓߟߐ߫ ߝߊ߲߭ ߓߍ߯ ߢߊ߯ߡߌ߲، ߝߏ߫ ߘߐ߲߬ߞߟߌ߬ߟߊ ߡߙߊ߬ߘߊ ߞߴߊ߬ ߞߊ߲ߞߘߐߛߌ߮ ߞߴߊ߬ߟߎ߬ ߘߐ߰ߘߏ߲߬ ߡߐ߱ ߟߎ߬ ߟߊ߫ ߸ ߊ߬ ߣߴߊ߬ ߟߎ߬ ߕߘߍ߬ ߦߴߊ߬ ߝߍ߬ ߞߊ߬ ߝߘߎߛߘߌ߫ ߘߐߛߊ߬. 

 ߦߟߌߣߐ ߟߎ߬ ߣߌ߫ ߦߟߌߡߊߛߙߋ ߟߎ߬ 

ߦߌߟߡߊ:ߘߐ߲߬ߞߟߌ߬ߟߊ߬ߟߊ
ߦߌߟߡߊ:ߛߏ߯ߙߏߟߌߟߊ